AaBs forward og kaptajn Bjarke Møller er en af 25, der formentlig skal spille i rødt og hvidt til dette års VM i ishockey. Han er nemlig blevet udtaget til Danmarks bruttotrup. Udover Bjarke Møller skal kun fem andre spillere fra AL-Bank Ligaen med til VM. Truppen er dog ikke endelig endnu. Både Niklas Jensen og Mikkel Bødker spiller stadig kampe i henholdsvis AHL og NHL. Og hvis deres hold ryger ud, ryger spillerne ind i Danmarks trup, hvorfor to skal sies fra. Men indtil da kan Bjarke Møller se frem til en hård maj måned på den svenske is. Danmark spiller sin første kamp ved VM mod Tjekkiet den 4. maj.

Opsummering:
Når VM i ishockey spilles i Stockholm i maj kommer Bjarke Møller formentlig på isen.